મંગળવારના રોજ ગાંધીનગર ખાતે વિધાનસભાના વિરોધ પક્ષના નેતા પરેશ ધાનાણીને પત્રકાર પરિષદ હતી. જેમાં પત્રકારોએ એક ડઝન કરતા વધુ વખત પરેશ ધાનાણીને પાટીદાર અનામત અને હાર્દિક પટેલ અંગે જુદી જુદી રીતે પ્રશ્ન પુછયા હતા, પણ એક પણ વખત પરેશ ધાનાણીએ પોતાના જવાબમાં હાર્દિકના નામનો ઉલ્લેખ કર્યો નહીં, પાટીદાર અનામતની તેઓ તરફેણ કરે છે તેવું પણ કહ્યું નહીં, જ્યારે પરેશ ધાનાણીને પુછવામાં આવ્યુ કે હાર્દિક દ્વારા તા 25 ઓગષ્ટથી શરૂ થનાર ઉપવાસ અંગે પુછ્યું અને આ ઉપવાસમાં કોંગ્રેસ જોડાશે તેવો પ્રશ્ન પુછયો ત્યારે તેમણે કહ્યું કે તે ઉપવાસ અંગે મને કોઈએ કઈ કહ્યું નથી અને હું જાણતો નથી.